wannaphong/clean_thaiwikipedia huggingface dataset:
# อังตอนียู ดึ อาเบรว
อังตอนียู ดึ อาเบรว (ประมาณ ค.ศ. 1480 – ประมาณ ค.ศ. 1514) เป็นนักเดินเรือและนายทหารเรือชาวโปรตุเกสในคริสต์ศตวรรษที่ 16 ตามคำสั่งของอาฟงซู ดึ อัลบูแกร์กึ อาเบรวเข้าร่วมการพิชิตฮอร์มุซใน ค.ศ. 1507 และการพิชิตมะละกาใน ค.ศ. 1511 ที่ซึ่งเขาได้รับบาดเจ็บสาหัส อาเบรวออกเดินทางจากมะละกาในเดือนพฤศจิกายน ค.ศ. 1511 พร้อมเรือ 4 ลำ ในการเดินทางสำรวจไปยัง "หมู่เกาะเครื่องเทศ" แห่งมาลูกู และนำคณะสำรวจชาวยุโรปชุดแรกไปถึงติมอร์และหมู่เกาะบันดาในอินโดนีเซียใน ค.ศ. 1512

อาเบรวเกิดประมาณคริสต์ทศวรรษ 1480 ที่มาเดรา เป็นบุตรชายของขุนนางฌูเวา ฟือร์นังดึช ดึ อังดราดึ หลังจากรับราชการในโมร็อกโก เขาออกรบในอินเดียและทะเลแดงตามคำสั่งของอาฟงซู ดึ อัลบูแกร์กึ ในวันที่ 25 กรกฎาคม ค.ศ. 1511 ระหว่างการพิชิตมะละกา อาเบรวนำเรือสำเภาจีนล่องไปตามแม่น้ำมะละกาในช่วงที่น้ำขึ้น ทำให้กองเรือโปรตุเกสยกพลขึ้นบกและยึดครองเมืองได้ในเดือนสิงหาคม เขาถูกกระสุนปืนคาบศิลายิงเข้าบริเวณปากและเสียฟันไปหลายซี่รวมทั้งลิ้นบางส่วน แต่ปฏิเสธข้อเสนอของอัลบูแกร์กึที่จะให้เขาสละตำแหน่งผู้บัญชาการรบอย่างขุ่นเคือง
# รายชื่อเขตมหานครที่ใหญ่ที่สุดในตะวันออกกลาง
นี่คือรายชื่อเขตมหานครในตะวันออกกลางที่มีประชากรตามข้อมูลต่าง ๆ ที่แตกต่างกัน รายชื่อนี้ได้รวมเขตมหานครที่มีประชากรมากกว่า 1.5 ล้านคน

 รายชื่อ 
 อันดับ นคร ประเทศ ประชากรในเขตนคร ประชากรในนคร ภาพ 1 ไคโร    200px 2 เตหะราน    200px 3 อิสตันบูล    200px 4 แบกแดด    200x200px 5 รียาด    200px 6 อังการา    200px 7 ดูไบ    200x200px 8 อะเล็กซานเดรีย    200px 9 ญิดดะฮ์    200px 10 อัมมาน    200px 11 อิซมีร์    200px 12 เทลอาวีฟ    200px 13 โมซูล    200px 14 แมชแฮด     200px 15 เอสแฟฮอน    200px 16 ดามัสกัส    200px 17 อาบูดาบี    200px 18 บัสรา    200px 19 แทบรีซ     20 โดฮา    200px 21 คูเวตซิตี    200px 22 เบรุต    200px 23 ซานา    200px 24 อะเลปโป    200px 25 อิรบิด    200x200px 26 นครกาซา    200x200px 27 มักกะฮ์    200px 28 แคแรจ    200px 29 ชีรอซ    200px 30 อัรบีล    200px 31 มัสกัต    200px 32 นาจาฟ    200x200px
# โอเอ็มจี
โอเอ็มจี  เป็นซิงเกิลอัลบั้มชุดแรกของเกิร์ลกรุปเกาหลีใต้ นิวจีนส์ ออกจำหน่ายโดย ADOR ซึ่งเป็นบริษัทในเครือของไฮบ์คอร์ปอเรชัน เมื่อวันที่ 2 มกราคม ค.ศ. 2023 มีเพลงทั้งหมดสองเพลง ได้แก่ ซิงเกิลนำในชื่อเดียวกัน และ "Ditto" ซึ่งได้รับเผยแพร่ก่อนเมื่อวันที่ 19 ธันวาคม ค.ศ. 2022

 รายชื่อเพลง 

 ชาร์ต 

 ชาร์ตประจำสัปดาห์ 
+ ประสิทธิภาพชาร์ตสำหรับ โอเอ็มจี ชาร์ต (2023) ตำแหน่งสูงสุด Croatia International Albums (HDU) 13 Japan Combined Singles (Oricon) 1 Japan Top Singles Sales (Billboard Japan) 2 South Korean Albums (Circle) 1

 ชาร์ตประจำเดือน 
+ ประสิทธิภาพชาร์ตประจำเดือนสำหรับ โอเอ็มจี ชาร์ต (2023) ตำแหน่งสูงสุด Japan (Oricon) 11 South Korean Albums (Circle) 2

ชาร์ตสิ้นปี
+ ประสิทธิภาพชาร์ตสิ้นปีสำหรับ โอเอ็มจี ชาร์ต (2023) ตำแหน่ง South Korean Albums (Circle) 24

 ยอดขายและการรับรอง 

 ประวัติการวางจำหน่าย 
+ประวัติการวางจำหน่ายสำหรับ โอเอ็มจีภูมิภาควันที่รูปแบบสังกัด อ้างอิงต่างๆ2 มกราคม 2023เกาหลีใต้ ซีดี สหรัฐ 10 มีนาคม 2023
# ไท่เหอ
ไท่เหอ  เป็นชื่อศักราชลำดับแรกในรัชสมัยของจักรพรรดิโจยอยแห่งวุยก๊ก (เว่ย์หมิงตี้)  ในยุคสามก๊กของจีน ชื่อศักราชไท่เหอใช้ตั้งแต่ ค.ศ. 227 ถึง ค.ศ. 233 รวมเวลา 7 ปี李崇智，《中國歷代年號考》，第15頁。 ถือเป็นชื่อศักราชลำดับที่ 2 ของวุยก๊ก

ในศักราชไท่เหอปีที่ 7 เดือน 2 เปลี่ยนชื่อศักราชเป็นชิงหลงปีที่ 1

 การเปลี่ยนชื่อศักราช 
 ศักราชอ้วยโช่ปีที่ 8 (ค.ศ. 227) — เปลี่ยนชื่อศักราชเป็นไท่เหอปีที่ 1「〔黃初〕七年夏五月，帝病篤，乃立為皇太子。丁巳，即皇帝位，大赦。……太和元年春正月，……〔青龍元年〕二月丁酉，幸摩陂觀龍，於是改年。」「〔黃初七年五月〕丁巳，帝殂。……太子即皇帝位，尊皇太后曰太皇太后，皇后曰皇太后。……太和元年……」
 ศักราชไท่เหอปีที่ 7 (ค.ศ. 233) — เปลี่ยนชื่อศักราชเป็นชิงหลงปีที่ 1「青龍元年，春，正月，甲申，青龍見摩陂井中。二月，帝如摩陂觀龍，改元。」

 ตารางเทียบศักราช 
 ไท่เหอ 1  2  3  4  5  6  7 ค.ศ. 227  228  229  230  231  232   233จ๊กก๊กเจี้ยนซิง 5  เจี้ยนซิง 6  เจี้ยนซิง 7  เจี้ยนซิง 8  เจี้ยนซิง 9  เจี้ยนซิง 10  เจี้ยนซิง 11ง่อก๊กหฺวางอู่ 6  หฺวางอู่ 7  หฺวางอู่ 8หฺวางหลง 1  หฺวางหลง 2  หฺวางหลง 3  เจียเหอ 1   เจียเหอ 2
# รัสตี (วิดีโอเกม)
รัสตี  เป็นวิดีโอเกมแอ็กชันที่พัฒนาและเผยแพร่โดยซี-แลป ในประเทศญี่ปุ่นเมื่อเดือนกรกฎาคม ค.ศ. 1993 สำหรับเครื่องพีซี-98, เอปสัน พีซี และเอ็มเอส-ดอส โดยมีการกำกับ, เขียนบท และเขียนโปรแกรมโดยนาโอโตะ นีดะ อำนวยการผลิตโดยมาซาโยชิ โคยามะ และดนตรีโดยมาซาฮิโระ คาจิฮาระ, เค็นอิจิ อารากาวะ รวมถึงริว ทากามิ

ผู้เล่นรับบทเป็นรัสตีซึ่งเป็นนักล่าแวมไพร์หญิงที่สืบสวนการหายตัวไปของผู้หญิงจำนวนหนึ่ง และเดินทางผ่านสิบด่าน ต่อสู้กับโครงกระดูก, สัตว์ประหลาด ตลอดจนตัวละครบอสด้วยแส้และไอเทมของเธอ บรรดานักวิจารณ์และนักข่าวมักเปรียบเทียบเกมนี้กับซีรีส์คาสเซิลวาเนีย บางคนกล่าวถึงเกมนี้ว่าเป็น "โคลน" แต่ก็ยังวิจารณ์ว่าอยู่ในเกณฑ์ดี ส่วนหนึ่งหนึ่งกล่าวถึงเกมนี้ว่าเป็นของมีค่าที่ทุกคนควรเล่น และอีกส่วนหนึ่งกล่าวถึงเกมนี้ว่าเป็นหนึ่งในเกมที่ดีที่สุดของเกมโคลนคาสเซิลวาเนียทั้งหมด แม้ว่าจะไม่ได้รับการเผยแพร่เป็นภาษาอังกฤษ แต่ก็มีการแปลอย่างไม่เป็นทางการโดยกลุ่มการแฮกรอมใน ค.ศ. 2017

 รูปแบบการเล่น 
thumb|left|ผู้เล่นใช้แส้เพื่อโจมตีศัตรู และบอสขนาดใหญ่ที่เผชิญหน้าในแต่ละด่าน ที่นี่ ผู้เล่นต่อสู้กับบอสบันจีดีมอนในด่าน 3 ซึ่งเป็นคฤหาสน์

รัสตีเป็นเกมแอ็กชันเลื่อนด้านข้าง ซึ่งผู้เล่นจะสวมบทบาทเป็นรัสเตีย "รัสตี" สปริงเคิล นักล่าแวมไพร์หญิงที่ร่วมกับนกฮูกของเธอในการสืบสวนคดีของผู้หญิงที่หายตัวไปจากหมู่บ้านต่าง ๆ ในชนบท ผู้เล่นต่อสู้กับศัตรู เช่น โครงกระดูก, ซอมบี และสัตว์ประหลาดอื่น ๆ รวมถึงตัวละครบอสขนาดใหญ่โดยใช้แส้ของตัวละครผู้เล่นและไอเทมที่พบในด่านต่าง ๆ นอกจากนี้ นกฮูกคู่หูของผู้เล่นยังช่วยเหลือผู้เล่นด้วยการโจมตีศัตรูแก่พวกเธอ ทั้งนี้ ด้วยการกระโดดและโจมตีในเวลาเดียวกัน ผู้เล่นสามารถใช้ไมด์สแลชเชอร์ ซึ่งเป็นท่า "เพาเวอร์แครช" ที่แตกต่างกัน โดยขึ้นอยู่กับเพาเวอร์-อัป ที่พวกเธอใช้อยู่ การเคลื่อนไหวเหล่านี้รวมถึงการทำให้เวลาช้าลง, ยิงลูกบอลพลังงานที่ระเบิดออก หรือกลายเป็นผู้คงกระพันชั่วขณะ นอกเหนือจากการใช้เป็นอาวุธแล้ว ผู้เล่นยังสามารถใช้แส้เพื่อเหวี่ยงตัวจากวงแหวนทองคำที่พบในบางด่าน

เกมนี้ประกอบด้วยสิบด่าน ซึ่งแปดด่านจะขึ้นอยู่กับการค้นหากุญแจเพื่อปลดล็อกประตู, ด่านที่เจ็ดเกี่ยวข้องกับการเดินผ่านพื้นที่อย่างรวดเร็วและด่านที่สิบเป็นด่านเฉพาะของบอส การออกแบบด่านไม่เป็นเชิงเส้นตรง โดยมีเส้นทางวนรอบ และเส้นทางอื่นที่มีรางวัลซ่อนอยู่ให้ผู้เล่นค้นหา อย่างไรก็ตาม ตรงกันข้ามกับการออกแบบด่านของเกม ได้มีการจับเวลารวมอยู่ด้วย ทั้งนี้ ด่านต่าง ๆ ประกอบด้วยหมู่บ้าน, สุสาน, คฤหาสน์, หอคอยอาสนวิหาร, ถ้ำ, เขาวงกตที่เต็มไปด้วยน้ำ, ลานบ้าน, หอนาฬิกา และปราสาทบลัดซูน - ซึ่งแบ่งออกเป็นหลายด่าน โดยทุกด่านจบลงด้วยการสู้กับบอสตัวใดตัวหนึ่ง

 โครงเรื่อง 
ผู้หญิงจำนวนมากถูกลักพาตัวจากหมู่บ้านต่าง ๆ ทั่วชนบทของทวีปยุโรป และถูกปีศาจเข้าสิงให้กลายเป็นสัตว์ประหลาดที่น่ากลัว ซึ่งเป็นที่รู้จักในนามแปดปีศาจ โดยผู้ขานรับในการแสดงการกระทำการล่วงเกินสิ่งศักดิ์สิทธิ์นี้คือแมรีจอมกระหายเลือด ซึ่งเป็นแวมไพร์หญิงที่เป็นราชินีแห่งปราสาทบลัดธอร์น ส่วนการสนับสนุนเธอเป็นนักล่าสวมหน้ากากลึกลับที่ชื่อกาโตว์ นอกเหนือจากการสร้างเหล่ามอนสเตอร์แล้ว ทั้งสองยังใช้เลือดของบรรดาสตรีเพื่อชุบชีวิตแวมไพร์โบราณที่ชื่อมงเต-การ์โล ผู้เป็นเจ้านายแห่งปราสาทบลัดซูนที่เสียชีวิตไปเมื่อ 300 ปีก่อน ด้วยคำวิงวอนจากชาวเมืองและผู้อาวุโสหมู่บ้าน รัสตี สปริงเคิล จึงออกเดินทางเพื่อช่วยเหลือเด็กผู้หญิง และกำจัดความชั่วร้ายที่น่าสะพรึงกลัวในดินแดนนี้

 หมายเหตุ
# วัดปากแพรก (จังหวัดนครศรีธรรมราช)
วัดปากแพรก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากแพรก อำเภอปากพนัง จังหวัดนครศรีธรรมราช ปัจจุบันมีพระอธิการธราธิป ธีรธมฺโม ดำรงตำแหน่งเจ้าอาวาส

วัดปากแพรกมีด้านหลังวัดเป็นจุดบรรจบของแม่น้ำสามสายจากสามอำเภอ คือสายที่มาจากอำเภอหัวไทร อำเภอเชียรใหญ่ และอำเภอปากพนัง ได้เรียกชื่อย่านในบริเวณนี้ว่า "สามแพรก"  และเรียกติดปากเรื่อยมาและเพี้ยนมาเป็น "ปากแพรก" และกลายเป็นชื่อวัดและชื่อตำบล สำนักงานพระพุทธศาสนาแห่งชาติระบุว่าวัดปากแพรกตั้งวัดเมื่อ พ.ศ. 2015 ได้รับพระราชทานวิสุงคามสีมาเมื่อ พ.ศ. 2409

วัดปากแพรกมีพระพุทธรูปขนาดใหญ่ประดิษฐานเดินเป็นสง่าอยู่หลายองค์ เช่น พระขาวโพธิญาณ หลวงพ่อทันใจ มีการจัดสร้างมณฑปประดิษฐานรูปเหมือนอดีตเจ้าอาวาสวัดปากแพรก ซึ่งล้วนเป็นเกจิดังของของจังหวัดนครศรีธรรมราชและภาคใต้ เช่น พระครูสุกกธรรมวโรภาส หรือ พ่อท่านขาว ดำรงตำแหน่งเจ้าอาวาส ก่อน พ.ศ. 2485-2509 และพระครูปิยสีลาธิคุณ หรือ พ่อท่านชัย ดำรงตำแหน่งเจ้าอาวาสตั้งแต่ พ.ศ.2509 –2562 และเพิ่งมรณภาพเมื่อวันที่ 27 มิถุนายน พ.ศ. 2562
# ไฮเวย์สตาร์
ไฮเวย์สตาร์  เป็นซิงเกิลของดีปเพอร์เพิล วงร็อกชื่อดังของอังกฤษ เป็นเพลงเปิดตัวในสตูดิโออัลบั้มเต็มชุดที่ 6 ของวง แมชชีนเฮด (1972) และเป็นเพลงที่มีจังหวะเร็วที่สุดในอัลบั้ม โดดเด่นด้วยการโซโลกีตาร์และออร์แกนที่ได้รับแรงบันดาลใจจากดนตรีคลาสสิก

 ประวัติ 
เพลงนี้เกิดบนรถทัวร์ที่ไปพอร์ตสมัทเพื่อทัวร์คอนเสิร์ตในปี ค.ศ. 1971 เมื่อริตชี แบล็กมอร์ซึ่งเป็นมือกีตาร์ของวงในขณะนั้นคว้ากีตาร์อะคูสติกออกมาแต่งทำนอง ในขณะที่เอียน กิลแลน นักร้องนำได้ทำการแต่งเนื้อเพลงแบบด้นสด โดยตัวเพลงได้รับการขัดเกลาและออกแสดงทันทีในคืนเดียวกันนั้น ไฮเวย์สตาร์ปรากฏครั้งแรกในแผ่นลองเพลย์ แมชชีนเฮด ซึ่งเป็นสตูดิโออัลบั้มเต็มชุดที่ 6 ของวง และวางจำหน่ายในปี ค.ศ. 1972 เพลงนี้เป็นหนึ่งในเพลงหลักของวงในทุกการแสดงสด และเป็นเพลงเปิดฉากก่อนที่จะเล่นและร้องเพลงอื่น ๆ
# ชิน แจ-ฮา
ชิน แจ-ฮา (เกิด 2 เมษายน ค.ศ. 1993) เป็นนักแสดงชาวเกาหลีใต้

 ผลงานการแสดง 

 ภาพยนตร์ 
 ปี ค.ศ. เรื่อง บทบาท 2014  ฟิวเจอร์เลสธิงส์  ฮย็อน-ซู   เซตมีฟรี  บ็อม-แท  

 เว็บซีรีส์ 
 ปี ค.ศ. เรื่อง บทบาท  2015 เกิร์ลส์เลิฟสตอรี  ชิน แจ-ฮา   2016 กอช, เดอะสแครีไนท์ โอ ช็อง-มิน 2017 เทรซออฟดิแฮนด์  คิม ฮง-ซิก
# เหยียนซี
เหยียนซี  เป็นชื่อศักราชลำดับที่ 2 ในรัชสมัยของจักรพรรดิเล่าเสี้ยนแห่งจ๊กก๊กในยุคสามก๊กของจีน ชื่อศักราชเหยียนซีใช้ตั้งแต่ ค.ศ. 238 ถึง ค.ศ. 257 รวมเวลา 20 ปี李崇智，《中國歷代年號考》，第17頁。 ถือเป็นชื่อศักราชลำดับที่ 3 ของจ๊กก๊ก

 การเปลี่ยนชื่อศักราช 
 ศักราชเจี้ยนซิงปีที่ 17 (ค.ศ. 238) — เดือน 1 เปลี่ยนชื่อศักราชเป็นเหยียนซีปีที่ 1「延熙元年春正月，立皇后張氏。大赦，改元。……景耀元年，姜維還成都。史官言景星見，於是大赦，改年。」
 ศักราชเหยียนซีปีที่ 21 (ค.ศ. 258) —  เปลี่ยนชื่อศักราชเป็นจิ่งเย่าปีที่ 1

 ตารางเทียบศักราช 
 เหยียนซี 1  2  3  4  5  6  7  8  9  10ค.ศ. 238  239  240  241  242  243  244  245  246  247วุยก๊กจิ่งชู 2  จิ่งชู 3  เจิ้งฉื่อ 1  เจิ้งฉื่อ 2  เจิ้งฉื่อ 3  เจิ้งฉื่อ 4  เจิ้งฉื่อ 5  เจิ้งฉื่อ 6  เจิ้งฉื่อ 7  เจิ้งฉื่อ 8ง่อก๊กเจียเหอ 7ชื่ออู 1  ชื่ออู 2  ชื่ออู 3  ชื่ออู 4   ชื่ออู 5  ชื่ออู 6  ชื่ออู 7  ชื่ออู 8  ชื่ออู 9   ชื่ออู 10กองซุนเอี๋ยนเช่าฮั่น 2 เหยียนซี 11  12  13  14  15  16  17  18  19  20ค.ศ. 248  249  250  251  252  253  254  255  256  257วุยก๊กเจิ้งฉื่อ 9  เจิ้งฉื่อ 10เจียผิง 1  เจียผิง  2  เจียผิง  3  เจียผิง  4  เจียผิง  5  เจียผิง  6เจงหงวน 1  เจงหงวน 2  เจงหงวน 3กำลอ 1  กำลอ 2ง่อก๊กชื่ออู 11  ชื่ออู 12  ชื่ออู 13   ชื่ออู 14ไท่-ยฺเหวียน 1  ไท่-ยฺเหวียน 2เฉินเฟิ่ง 1เจี้ยนซิง 1   เจี้ยนซิง 2  อู่เฟิ่ง 1  อู่เฟิ่ง 2  อู่เฟิ่ง 3ไท่ผิง 1  ไท่ผิง 2
# สถานีรถไฟคายาชิมะ
สถานีรถไฟคายาชิมะ  เป็นสถานีรถไฟในเมืองเนยางาวะ จังหวัดโอซากะ ประเทศญี่ปุ่น ดำเนินกิจการโดยบริษัทรถไฟฟ้าเคฮัง ซึ่งเป็นรถไฟของเอกชน สถานีรถไฟแห่งนี้เปิดให้บริการครั้งแรก เมื่อวันที่ 15 เมษายน ค.ศ. 1910 มีลักษณะพิเศษโดดเด่นอย่างหนึ่ง คือ เป็นที่ตั้งของต้นการบูรศักดิ์สิทธิ์ขนาดใหญ่อยู่ตรงกลางสถานี ชาวบ้านในละแวกนั้นให้ความเคารพนับถือว่าเป็นต้นไม้ศักดิ์สิทธิ์ ด้วยเหตุนี้จึงสร้างสถานีครอบต้นไม้อายุกว่า 700 ปีนี้ไว้ โดยชั้นล่างของสถานีจะเป็นที่ตั้งของศาลเจ้าคายาชิมะ Aaron Netsky, Kayashima Station, Atlas Obscura (Accessed March 15 2017)

ในปีงบประมาณ ค.ศ. 2019 สถานีรถไฟดังกล่าวมีผู้โดยสารใช้บริการเฉลี่ย 27,841 คนต่อวัน
# ประเทศอาร์เจนตินาในโอลิมปิกฤดูร้อน 2024
ประเทศอาร์เจนตินา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 29 ของประเทศในโอลิมปิกฤดูร้อน นับตั้งแต่ประเทศอาร์เจนตินาเปิดตัวอย่างเป็นทางการใน โอลิมปิกฤดูร้อน 1900 นักกีฬาชาวอาร์เจนตินาได้ลงแข่งขันในกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1904 ที่เซนต์หลุยส์ โอลิมปิกฤดูร้อน 1912 ที่สตอกโฮล์ม และโอลิมปิกฤดูร้อน 1980 ในมอสโก เนื่องจากการสนับสนุนการคว่ำบาตรที่นำโดยสหรัฐ

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมจักรยาน 1  0  1 รวม  1  0  1

 จักรยาน 

 ถนน 
ผลการแข่งขันดังนี้

นักกีฬารายการเวลาอันดับ โรดเรซชาย
# เครื่องอิสริยาภรณ์คุณธรรม (ประเทศยูเครน)
เครื่องอิสริยาภรณ์คุณธรรม  เป็นเครื่องอิสริยาภรณ์ลำดับที่สี่ของประเทศยูเครนรองจากเครื่องอิสริยาภรณ์เจ้าชายยารอสเลาผู้รอบรู้ มอบให้กับผู้ที่ส่งเสริมเศรษฐกิจ วัฒนธรรม การทหาร หรือเคลื่อนไหวเพื่อสิทธิมนุษยชนและเป็นประโยชน์อย่างยิ่งต่อประเทศยูเครน ทั้งชาวยูเครนและชาวต่างชาติ ทั้งนี้ยังสามารถมอบย้อนหลังการเสียชีวิตได้ เครื่องอิสริยาภรณ์นี้สร้างขึ้นเมื่อวันที่ 22 กันยายน พ.ศ. 2539 โดยแลออนิด กุชมา มีทั้งสิ้น 3 ชั้น

 ลำดับชั้นและลักษณะของเครื่องอิสริยาภรณ์ 
สำหรับสมาชิกที่เป็นฝ่ายทหาร จะมีรูปดาบไขว้ประดับบนแพรแถบ
 ชั้นที่ 1  ชั้นที่ 2  ชั้นที่ 3 120px 120px 100px 130px 100px 110px แพรแถบ Image:Ukraine-zaslug1.png Image:Ukraine-zaslug2.png Image:Ukraine-zaslug3.png

สมาชิกแห่งอิสริยาภรณ์ที่มีชื่อเสียง
 : สมเด็จพระราชาธิบดีสุลต่านฮัสซานัล โบลเกียห์
 : ฌอน เพนน์
 : อันดรีย์ แชวแชนกอ
# รยออุน
โก ยุน-ฮวัน (; เกิด 26 สิงหาคม ค.ศ. 1998) หรือรุ็จักกันในชื่อ รยออุน  เป็นนักแสดงชาวเกาหลีใต้ เขามีชื่อเสียงจากบทบาทในเรื่อง 18 อะเกน (2020), เดอะเวิลดืออฟมาย 17 (2020) และ อะเดาท์เทรนนี (2021)

 ผลงานการแสดง 
 ละครโทรทัศน์ 
+ ปี เรื่อง บทบาท  2017 ยูอาร์ทูมัช อี คยอง-ซู  เทมเพอเรเจอร์ออฟเลิฟ พ่อครัวที่อายุน้อยที่สุด 2019 ดอกเตอร์ไพรซันเนอร์ ฮัน บิต  2020 365: รีพัทเดอะเยียร์ นัม ซุน-อู  18 อะเกน ฮง ชี-อู  2020–2021 โฮมเมดเลิฟสตอรี อี รา-ฮุน 2022 ธรูเดอะดาร์กเนส ช็อง อู-จู  2023 เดอะซีเครตโรแมนติกเกสต์เฮาส์ คัง ซัน สปาร์กลิงวอเตอร์เมลอน อึน-กย็อล
# ฝูงแผ่นดินไหว
thumb|upright=1.35|ลำดับเหตุการณ์ฝูงแผ่นดินไหวในฝรั่งเศส ค.ศ. 2003-2004
thumb|แผนที่แสดงฝูงแผ่นดินไหวในไอซ์แลนด์เมื่อ ค.ศ. 2010
ฝูงแผ่นดินไหว  เป็นลำดับของเหตุการณ์แผ่นดินไหวที่เกิดขึ้นนานเป็นวัน เป็นเดือน หรือเป็นปี ซึ่งแตกต่างจากแผ่นดินไหวธรรมดาซึ่งจะเกิดในเวลาอันสั้นเท่านั้น การปลดปล่อยพลังงานของฝูงแผ่นดินไหวจะมีขนาดเล็กถึงปานกลางหรือใกล้เคียงกัน ต่างจากแผ่นดินไหวหลักที่จะมีเมนช็อกเกิดขึ้นก่อนแล้วตามมาด้วยอาฟเตอร์ช็อกตามมาเป็นชุด ๆ แต่ฝูงแผ่นดินไหวนั้นจะคล้ายกับอาฟเตอร์ช็อกจากแผ่นดินไหวหลักมากเพียงแต่จะไม่มีแผ่นดินไหวใด ๆ ในฝูงแผ่นดินไหวที่เป็นแผ่นดินไหวหลัก กล่าวคือขนาดของฝูงแผ่นดินไหวจะใกล้เคียงกัน 

 ประวัติและลักษณะ 
เทือกเขาโอเรซึ่งตั้งอยู่ระหว่างชายแดนของสาธารณรัฐเช็กและเยอรมนีในภูมิภาคโบฮีเมียตะวันตกและโฟกต์ลันด์เป็นพื้นที่ที่มีชื่อเสียงตั้งแต่คริสต์ศตวรรษที่ 16 ว่าเป็นเขตที่เกิดปรากฏการณ์แผ่นดินไหวแบบฝูงแผ่นดินไหวบ่อยครั้ง ซึ่งปรากฏการณ์นี้มักเกิดต่อเนื่องกันเป็นระยะเวลาหลายสัปดาห์หรือหลายเดือน ในปี 1899 นักธรณีวิทยาชาวออสเตรียชื่อ โยเซฟ เค็นเน็ตได้ทำการศึกษาฝูงแผ่นดินไหวจำนวนราวหนึ่งร้อยครั้งในพื้นที่โบฮีเมียตะวันตกและโฟกต์ลันด์ ระหว่างเดือนมกราคมถึงกุมภาพันธ์ปี 1824 และได้บัญญัติคำว่า Schwarmbeben ซึ่งแปลในภาษาไทยว่า "ฝูงแผ่นดินไหว" หรือสวอร์มในภาษาอังกฤษ คำว่า "สวอร์ม" มีที่มาจากลักษณะของจุดกำเนิดแผ่นดินไหว ที่ดูเหมือนกลุ่มผึ้งที่จับกลุ่มหนาแน่นเมื่อพิจารณาจากแผนที่ ภาคตัดขวาง หรือแบบจำลองสามมิติ

กิจกรรมของภูเขาไฟและการเคลื่อนที่ของหินหลอมเหลวภายในแผ่นเปลือกโลกเป็นปัจจัยหลักในการเกิดฝูงแผ่นดินไหว หลายครั้งจะมีรายงานแผ่นดินไหวขนาดเล็กจำนวนมากเกิดก่อนการปะทุของภูเขาไฟ 有珠山 有史以降の火山活動 気象庁雲仙岳 有史以降の火山活動 気象庁 ฝูงแผ่นดินไหวจะมีลักษณะเด่นคือแทบแยกไม่ออกระหว่างเมนช็อกกับอาฟเตอร์ช็อก ฝูงแผ่นดินไหวอาจถูกตั้งชื่อให้หากสร้างความเสียหายอย่างมีนัยยะสำคัญ

ในบางกรณีจะพบแผ่นดินไหวที่คนไม่รู้สึกได้มากกว่าแบบอื่น แต่ก็อาจมีแผ่นดินไหวที่มีความรุนแรงระดับ 5 หรือ 6 เกิดขึ้นติดต่อกันอย่างรวดเร็ว ฝูงแผ่นดินไหวมักเกิดขึ้นเป็นระยะ ๆ ในช่วงเวลาสั้น ๆ บางคนจึงมีอาการ เมาเรือ นอนไม่หลับ บางครั้งอาจถึงขั้นเป็นโรคประสาท ในทางกลับกันอาจกล่าวได้ว่าแผ่นดินไหวเหมือนได้กลายเป็นเรื่องปกติกับคนที่อาศัยอยู่ใกล้กับศูนย์กลางแผ่นดินไหว และพฤติกรรมของพวกเขาในขณะที่เกิดแผ่นดินไหวมีความสงบกว่าผู้ที่อาศัยอยู่ในบริเวณที่มีแผ่นดินไหวน้อย

 สาเหตุ 
การเกิดแผ่นดินไหวบริเวณรอบ ๆ ภูเขาไฟอาจเป็นผลมาจากการปะทุของหินหนืด หรือในพื้นที่ไม่มีภูเขาไฟก็เกิดฝูงแผ่นดินไหวได้เช่นกันแต่จะเกิดจากการไหลของน้ำใต้ดินเป็นส่วนใหญ่ เช่น ฝูงแผ่นดินไหวมัตสึชิโระ และฝูงแผ่นดินไหวในคาบสมุทรโนโตะ 火山性微動 気象庁 阿蘇山火山防災連絡事務所 หรือกิจกรรมทางเศรษฐกิจของมนุษย์ เช่น การสร้างเขื่อน寺島敦、松本利松、「ダム貯水と地震活動 (2)」『地震 第2輯』 37巻 1号 1984年 p.81-88,  การทำเหมือง  ก็อาจเกิดจากปัจจัยเหล่านี้ได้
# ความเข้มของการส่องสว่าง
ความเข้มของการส่องสว่าง  เป็นปริมาณทางกายภาพที่ใช้ในการวัดแสง โดยแสดงถึงปริมาณของแสงที่ปล่อยออกมาในทิศทางหนึ่งจากแหล่งกำเนิดแสงที่มีลักษณะเป็นจุด ซึ่งแสดงเป็นอนุพันธ์ของฟลักซ์ส่องสว่างต่อมุมตันรอบแหล่งกำเนิดลำแสง

ความเข้มของการส่องสว่างเป็นหนึ่งในปริมาณทางฟิสิกส์ที่มนุษย์รับรู้ได้ ความเข้มของการส่องสว่างถูกจัดให้เป็นหนึ่งในปริมาณพื้นฐาน มิติของความเข้มของการส่องสว่างแทนด้วย J ในระบบหน่วยเอสไอได้กำหนดให้แคนเดลา (สัญลักษณ์: cd) เป็นหน่วยของความเข้มของการส่องสว่าง

 พื้นหลัง 
ความเข้มของการส่องสว่างเป็นคำจำกัดความเชิงปริมาณของความสว่างของแสงที่มนุษย์รับรู้ ดังนั้น คำจำกัดความของความเข้มของการส่องสว่างจึงสะท้อนถึงลักษณะของการมองเห็นของมนุษย์

แสงที่มนุษย์มองเห็นเป็นคลื่นแม่เหล็กไฟฟ้า ชนิดหนึ่ง มนุษย์สามารถรับรู้แสงผ่านจอตาในลูกตา เซลล์รูปกรวย และ เซลล์รูปแท่ง ในเรตินาประกอบด้วย โปรตีน ที่เรียกว่าโฟตอปซินและโรดอปซิน ตามลำดับ และการมองเห็นเกิดขึ้นเมื่อโปรตีนเหล่านี้ได้รับแสงที่มีความยาวคลื่นเฉพาะ

ความเข้มของแสงในฐานะคลื่นแม่เหล็กไฟฟ้า (พลังงานของแสง) ถูกกำหนดโดยแอมพลิจูดของมัน แต่ในทางกลับกัน ความสว่างที่มนุษย์รับรู้นั้นไม่ได้แปรผันโดยตรงกับความเข้มของคลื่นแม่เหล็กไฟฟ้า เนื่องจากเซลล์รับแสงที่ประกอบกันเป็นเรตินาของมนุษย์จะตอบสนองต่อแสงที่มีความยาวคลื่นเฉพาะ (ช่วงที่มองเห็นได้) เท่านั้น มนุษย์จึงไม่สามารถรับรู้ความสว่างของแสงที่มีความยาวคลื่นในช่วงที่มองไม่เห็น เช่น รังสีอินฟราเรด และ รังสีอัลตราไวโอเลต เนื่องจากลักษณะเฉพาะของการมองเห็นของมนุษย์ วิธีที่เรารับรู้ความสว่างจึงไม่เพียงขึ้นอยู่กับความเข้มของแสงเท่านั้น แต่ยังขึ้นอยู่กับความยาวคลื่นด้วย

 คำนิยาม 
thumb|ฟลักซ์ส่องสว่าง Φ ทะลุผ่านส่วนตัดขวางของพื้นที่ S โดยจุดกำเนิดแสงที่มีความเข้มการส่องสว่างเป็น I
ถ้าให้ ω เป็นมุมตันบนพื้นผิว S ที่ล้อมรอบจุดกำเนิดแสง เมื่อฟลักซ์ส่องสว่างทะลุผ่านพื้นผิว S เป็น Φ แล้วความเข้มของการส่องสว่างไปยังทิศทางหนึ่งในมุมตันขนาดเล็ก dω คือ量及び単位－第７部：光及び放射

และจะได้ว่า

ถ้าให้ค่ามุมจากจุดจอมฟ้า เป็น θ และมุมทิศ เป็น φ แล้ว จะได้ว่า

เราอาจนิยามความเข้มของการส่องสว่างของการแผ่รังสีได้จากค่าความเข้มของการแผ่รังสีโดยถ่วงน้ำหนักด้วยค่าประสิทธิภาพการส่องสว่างตามแต่ละช่วงความยาวคลื่นของฟลักซ์การแผ่รังสี ถ้าความเข้มของการแผ่รังสีสเปกตรัมที่ความยาวคลื่น λ เป็น  และให้ K(λ) เป็นประสิทธิภาพการส่องสว่างของแต่ละช่วงคลื่นแล้ว ความเข้มของการส่องสว่างจะคำนวณได้โดย

หรืออาจนิยามจากค่าอัตราส่วนของประสิทธิภาพการส่องสว่าง  เทียบกับประสิทธิภาพการส่องสว่างสูงสุด  เป็น

การมองเห็นซึ่งแสดงถึงความรู้สึกของมนุษย์นั้นแตกต่างกันไปในแต่ละคน และแม้แต่บุคคลคนเดียวกันก็เปลี่ยนไปตามสภาพร่างกายขณะนั้น ดังนั้นในการประชุมระหว่างประเทศว่าด้วยน้ำหนักและการวัด (CGPM) ครั้งที่ 16 ในปี 1979 จึงมีการกำหนดประสิทธิภาพการส่องสว่างสัมพัทธ์มาตรฐานสำหรับประสิทธิภาพการส่องสว่างสูงสุดไว้
# คลองบางตะนาวศรี
คลองบางตะนาวศรี เป็นคลองแยกจากแม่น้ำเจ้าพระยาในท้องที่ตำบลสวนใหญ่ ตำบลตลาดขวัญ และตำบลบางเขน อำเภอเมืองนนทบุรี จังหวัดนนทบุรี 

 ประวัติและการตั้งถิ่นฐานริมคลอง 
ในสมัยกรุงศรีอยุธยา เมื่อ พ.ศ. 2302  พระเจ้าเอกทัศโปรดเกล้าฯ ให้ชาวมอญจากเมืองตะนาวศรีตั้งบ้านเรือนที่ฝั่งตะวันออกของเมืองนนทบุรี ตั้งเป็นชุมชนเรียกว่า บางตะนาวศรี มีวัดประจำชุมชนคือ วัดนครอินทร์ คลองบริเวณนี้ได้ตั้งชื่อตามชุมชนว่า "คลองบางตะนาวศรี" อย่างไรก็ดีคนบ้านตะนาวศรีแต่กำเนิดซึ่งสืบเชื้อสายมาหลายชั่วอายุคน ได้กล่าวว่าตนไม่ได้เป็นคนไทยเชื้อสายมอญ รวมถึงไม่ได้เป็นคนพวกเดียวกับมอญที่ปากเกร็ดและเกาะเกร็ดด้วย

ในช่วงยุคต้นกรุงรัตนโกสินทร์ มีช่างปั้นหม้อจากคลองสระบัว จังหวัดพระนครศรีอยุธยา จำนวนหนึ่งได้ย้ายเข้ามาทำเครื่องปั้นดินเผาที่บางตะนาวศรี จากรายงานของพระกรุงศรีบุรีรักษ์ ผู้ว่าราชการเมืองนนทบุรี ถึงเจ้าพระยายมราช เสนาบดีกระทรวงนครบาล เมื่อ พ.ศ. 2463 ได้กล่าวว่า "การหัตถกรรมซึ่งเป็นของพื้นเมือง มีการทำเครื่องปั้นดินเผาอย่างหนึ่ง เครื่องปั้นดินเผานั้นชาวบ้านแถวปากคลองบางตะนาวศรีทำหม้อ" 

จากหลักฐานเอกสารเรื่อง "เมืองนนทบุรี" ระบุว่า "คลองบางแพรก บางตนาวศรี บางขุนเทียนเป็นปลายตันตามทุ่งนา แต่ในลำคลองมีบ้านเรือนราษฎรมาก แล 2 ฝั่งคลองเป็นสวน เป็นคลองที่น่าเที่ยวในเวลาฤดูน้ำ""เรื่องเมืองนนทบุรี," 19-21 กรกฎาคม 2458, เอกสารรัชกาลที่ 6 กระทรวงนครบาล, ร. 6 น. 10.5ก/22, สำนักหอจดหมายเหตุแห่งชาติ. ในบริเวณย่านบางตะนาวศรีนิยมปลูกทุเรียนกันมากในสมัยพระบาทสมเด็จพระมงกุฎเกล้าเจ้าอยู่หัว

ในอดีตมีคลองจามจุรีและคลองบางขวางเชื่อมต่อถึงกันได้ โดยคลองจามจุรีเป็นคลองขนานกับแม่น้ำเจ้าพระยาแยกจากคลองบางขวางบริเวณวัดบางขวางตรงเรื่อยมาทางใต้มาเชื่อมกับคลองบางตะนาวศรี โดยในช่วง พ.ศ. 2480 คลองบางตะนาวศรีและคลองบางขวางเริ่มตื้นเขินขึ้นทำให้สัญจรไปมาไม่สะดวก จึงได้มีการขุดลอกคลองตั้งแต่วันที่ 4 มีนาคม พ.ศ. 2480 แล้วเสร็จเมื่อวันที่ 18 มีนาคม พ.ศ. 2480 ใช้แรงงานขุดลอกทั้งหมด 40 คน ได้ระยะคลองที่ขุดลอก ยาว 704 เมตร กว้าง 2.5 เมตร ลึก 1.5 เมตร"เรื่องการขุดลอกคลองบางขวางใหลเชื่อมต่อกับคลองบางตะนาวศรี ในท้องที่อำเภอเมืองนนทบุรี," 2481, เอกสารกระทรวงมหาดไทย, มท.5.3.9/167, สำนักหอจดหมายเหตุแห่งชาติ.

บริเวณปากคลองเป็นที่ตั้งของศาลเจ้าพ่อปู่อายุนับร้อยปี รูปเคารพของเจ้าพ่อปู่มีลักษณะคล้ายไม้เจว็ดในศาลพระภูมิ แต่มีขนาดใหญ่กว่ากันมาก
# กางเกงช้าง
thumb|270|นักท่องเที่ยว สวมกางเกงช้างที่วัดอรุณราชวรารามราชวรมหาวิหาร
กางเกงช้าง เป็นกางเกงขายาวทำจากผ้าฝ้ายที่พิมพ์ลวดลายรูปช้าง กับลายไทย ซึ่งสัตว์สัญลักษณ์และลวดลายเอกลักษณ์ของประเทศไทยลงผืนผ้าสีต่าง ๆ มีลักษณะเด่นคือ เนื้อผ้านุ่มนิ่ม แห้งเร็ว ระบายอากาศได้ดี สวมใส่ได้อย่างสบายสำหรับภูมิอากาศร้อนชื้นในไทย กางเกงช้างมีหลายรูปแบบ ทั้งขาสั้น ขายาว ขาจั๊ม หรือกางเกงจินนี่ ใช้ผ้าสีโทนต่าง ๆ ตั้งแต่สีดำ แดง เขียว และขาว สามารถสวมเข้าชุดหรือเสื้อผ้าได้หลากหลาย นอกจากนี้ยังสร้างเป็นผลิตภัณฑ์อื่นเพื่อรองรับความต้องการที่หลากหลาย เช่น เป็นผ้าถุง หรือเป็นผ้าคลุม กางเกงช้างเป็นที่นิยม โดยเริ่มจากนักท่องเที่ยวต่างชาติ ที่ต้องการเยี่ยมชมวัดพระศรีรัตนศาสดาราม และพระบรมมหาราชวัง ซึ่งกำหนดธรรมเนียมการแต่งกายที่เคร่งครัด นักท่องเที่ยวจึงต้องซื้อกางเกงช้างจากคนไทยเพื่อสวมทับเครื่องแต่งกายให้มิดชิดเหมาะสม และเป็นที่นิยมมากขึ้นช่วง พ.ศ. 2565 หลังผู้มีชื่อเสียงในวงการบันเทิงทั้งในและต่างประเทศ รวมทั้งผู้ใช้ติ๊กต็อกสวมใส่กันอย่างแพร่หลาย

ไม่เป็นที่ปรากฏชัดเจนว่าแหล่งผลิตกางเกงช้างแห่งแรกอยู่ที่ใด แต่คาดว่าน่าจะอยู่ในย่านพาหุรัด กรุงเทพมหานคร ต่อมาใน พ.ศ. 2556 เนทาน โคลแมน (Nathan Coleman) และเจมส์ บรุกส์ (James Brooks) ได้เดินทางไปเที่ยวที่ประเทศไทย และได้ซื้อกางเกงช้างไปฝากเพื่อน ๆ ซึ่งถูกใจผู้รับ จากนั้นทั้งสองได้สร้างตราสินค้าของตนเอง ใช้ชื่อว่า The Elephant Pants โดยหาทุนดำเนินธุรกิจ และจ้างโรงงานที่จังหวัดเชียงใหม่ผลิตกางเกงช้าง ก่อนนำไปจำหน่ายผ่านเฟซบุ๊ก โดยรายได้ทุกร้อยละ 10 จะนำไปบริจาคองค์กรดูแลและปกป้องสัตว์ป่า ในระยะเวลาเพียงสองปี ทั้งสองทำรายได้ 7 ล้านดอลลาร์สหรัฐ หรือราว 230 ล้านบาท แต่ภายหลังตราสินค้าดังกล่าวถูกขายกิจการให้กับนักธุรกิจชาวจีน
# ฟลักซ์ส่องสว่าง
ฟลักซ์ส่องสว่าง (luminous flux) เป็นปริมาณทางกายภาพที่ใช้ในการวัดแสง โดยแสดงความสว่างของแสงที่ผ่านพื้นผิว ใช้หน่วย SI เป็นลูเมน (สัญลักษณ์: lm) หรือ แคนเดลา·สเตอเรเดียน (สัญลักษณ์: cd sr) ฟลักซ์ส่องสว่างเป็นหนึ่งใน ปริมาณทางจิตฟิสิกส์ คือเป็นปริมาณที่มนุษย์รับรู้

ฟลักซ์การส่องสว่างที่ทะลุผ่านพื้นผิวโดยรอบแหล่งกำเนิดแสงเรียกว่า ฟลักซ์การส่องสว่างรวม ข้อมูลจำเพาะของเครื่องใช้ไฟฟ้าเช่นหลอดไฟมักแสดงในรูปของฟลักซ์ส่องสว่างทั้งหมด

 นิยาม 
ฟลักซ์ส่องสว่างซึ่งเป็นปริมาณทางจิตฟิสิกส์นั้นถูกกำหนดโดยการให้น้ำหนักแต่ละความยาวคลื่นตามระดับการมองเห็นของมนุษย์ ถ้าฟลักซ์การแผ่รังสีสำหรับแต่ละความยาวคลื่นเป็น  และ ประสิทธิภาพการส่องสว่าง เป็น  แล้ว ฟลักซ์ส่องสว่างจะเท่ากับ宮本『光学入門』

ค่าความส่องสว่างมีค่าสูงสุดที่ความยาวคลื่น λ = 555 นาโนเมตร โดยค่าความส่องสว่างสูงสุดคือ宮本『光学入門』

ฟลักซ์ส่องสว่างอาจคำนวณจากค่าประสิทธิภาพการส่องสว่างจำเพาะ  โดยที่  เป็นค่าประสิทธิภาพการส่องสว่างสูงสุด ได้เป็น

thumb|ฟลักซ์ส่องสว่าง  ผ่านส่วนตัดขวางของพื้นที่ I โดยแหล่งกำเนิดความเข้มการส่องสว่างพื้นที่ผิว S
เมื่อความเข้มของการส่องสว่างจากแหล่งกำเนิดแสงแบบจุดเป็น I ฟลักซ์การส่องสว่างที่ทะลุผ่านส่วนพื้นที่ผิว S จากแหล่งกำเนิดแสงนี้คือ

ในที่นี้  คือมุมตันของพื้นผิว S โดยมีจุดกำเนิดแสงเป็นจุดศูนย์กลาง ถ้าความสว่างไม่ขึ้นกับทิศทางแล้ว ได้ว่า

 คุณสมบัติ 
ตาของมนุษย์มีม่านตาที่คอยควบคุมปริมาณแสงที่ส่องเข้ามา ม่านตาหดเมื่อแสงจ้าและคลายเมื่อแสงมืด ดังนั้น แม้ว่าจะมองไปที่แหล่งกำเนิดแสงที่มีความเข้มการส่องสว่างเท่ากัน หากก่อนหน้านี้อยู่ในที่มืดและม่านตายังเปิดอยู่ ปริมาณแสงที่มาถึงจอตาก็จะเพิ่มขึ้น และจะรู้สึกสว่างขึ้นหากอยู่ ในที่สว่างมาก่อน

แหล่งกำเนิดแสงที่มีความเข้มของการส่องสว่างคงที่ในทุกทิศทาง (เช่น หลอดไส้ร้อนแบบธรรมดา) หากใช้ทั้งอย่างนั้นเลยก็จะสูญเสียฟลักซ์ส่องสว่างจำนวนมากไปในทิศทางที่ไม่ได้ใช้ สามารถลดลงการสูญเสียลงได้โดยเพิ่มความส่องสว่างในทิศทางที่ต้องการ
# เครื่องอิสริยาภรณ์คุณธรรม
เครื่องอิสริยาภรณ์คุณธรรม อาจหมายถึง
 เครื่องอิสริยาภรณ์คุณธรรมแห่งสาธารณรัฐอิตาลี
 เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี
 เครื่องอิสริยาภรณ์คุณธรรม (ประเทศชิลี)
 เครื่องอิสริยาภรณ์คุณธรรม (ประเทศยูเครน)